Den Internationale Harald Andersén Kammerkorkonkurrence
Den Internationale Harald Andersén Kammerkorkonkurrence, international kammerkorkonkurrence, opkaldt efter den finske korleder og musikpædagog Harald Andersén (1919-2001), som var banebrydende inden for kordirigering og nyskaber i finsk kammerkorsang.
Konkurrencen, der varer i to dage, har været afholdt i Helsinki hvert tredje år i august/september siden 2003, da den afholdtes første gang. Konkurrencen er åben for deltagelse af kammerkor med 16-40 medlemmer, herunder også professionelle sangere, af alle nationaliteter.
I 2016 deltog der i Musikhuset ni kor fra Estland, Finland, Irland, Letland og Sverige.
Konkurrencen blev i 2009 vundet af det københavnske kammerkor Hymnia under ledelse af Flemming Windekilde.

Konkurrencens hjemmeside (på svensk)